# Koronavairusi (KOVITI-19): E faapefea ona faatali sui auai NDIS i auaunaga mo le sauni atu i le pesi mai o le KOVITI -19 i nofoaga ua faatulagaina

Ua faamatala e lenei pepa o faamatalaga mea uma sa matou ta’u atu i e o faia auaunaga a NDIS e uiga i auala e puipui ai oe mai le KOVITI-19, ma mea e ao ona latou faia pe afai e pesi mai i nofoaga ua faatulagaina.

**Ki autū**

* Ua tatau ona faata’oto alafua a auaunaga uma NDIS ini auala e tali atu ai pe a pesi mai le KOVITI-19, ma fai loa ni puipuiga talafeagai ia faaititia ai tulaga le mautinoa i lou soifua maloloina, tulaga manuia ma saogalemū.
* E ao ina fai ma logo outou ia malamalama ini suiga o le lagolagoina ma auaunaga atonu e aafia ai outou ma tagata uma o nonofo ai iinei.
* Afai ua e lagona ete le o saogaelmū pe ua leai sou fiafia i le tulaga o le lagolagoina ma le auaunaga mo oe – tusa pe fesoota’i ma mataupu tau i le KOVITI -19 – pe leai e mafai ona e faitio i le Komisi NDIS.

E faapefea ona sauni auaunaga mo se pesi mai o le KOVITI-19

Ona o le pipisi o le KOVITI - 19 i totonu o nuu, ua ao ai i auaunaga a NDIS ona fuafua ma sauni ini auala e fō’ia ai tagata o le a pisia i le KOVITI -19 i tou nofoaga.

Ua tuuina atu ni faamatalaga i auaunaga a NDIS e lagolago ai ia i latou ia malamalama i auala e mafai ona fai ai a’o faaauau pea le lagolagoina ma le tausia o lou saogalemū.

E ao ona tulimata’i e tou auaunaga le puipui o le soifua maloloina o tagata uma o nonofo ai ma le aufaigaluega, ma faaititia tulaga le mautinoa o le pipisi o le vairusi. E ao ina fai ma logo outou ia malamalama ini suiga o le lagolagoina ma auaunaga atonu e aafia ai outou ma tagata uma o nonofo ai iinei.

E ao ona e faamoemoe i lau auaunaga e:

* **tumau i lou saogalemū mai tulaga le mautinoa** o le pisia i le vairusi. Ua aofia ai i mea nei le fai ma le mautinoa ua iloa e tagata faigaluega ona fufulu o latou lima ma faamalieina

mana’omia o le nonofo valavala, ma ‘aua le alu e faigaluega pe a le o malosi

* **tausia le lagolago ma auaunaga** o loo e faalagolago iai mo lou soifua maloloina ma saogalemū
* **ia faailoa ia te oe pe afai o le a iai ni suiga** i lau lagolago, mo faata’ita’iga e le mafai ona e alu ini au gaioiga ete masani ai
* **faaaogā auala o au fesoota’iga ete fiafia iai** pe a fia avatu ni ou manatu poo le fia maua o ni faamatalaga
* ia lava le **aufaigaluega ua a’oa’oina ma iai le poto masani e faaauauina le lagolago mo oe** ma isi tagata o iai mana’oga faapitoa pe a pesi se KOVITI -19
* **ia lava oloa e faaaogaina** e pei o ‘ofu ma au’upega e puipui ai le saogalemū (personal protective equipment (PPE), fasimoli ma sanitaisa e fufulu ai lima
* ia malamalama **i taimi e tatau ona faaaogā ai PPE** (ma lona faaaogāina sa’o), ma taimi e le mana’omia ai ona faaaogā
* **ia iloa le mea e tatau ona fai, ma le tagata e tatau ona faafesoota’i**, pe afai ua latou manatu ua maua se tagata i le KOVITI -19 i lenei nofoaga
* fai fesoota’iga ma oe, lou aiga ma latou o vaaia oe/soo’upu e uiga ini **suiga o faiga faavae i pulega o tagata asiasi**. O ni suiga e ao ona o gatasi ma fautuaga mai tagata ofisa soifua maloloina.

E iai se suiga talu ai le KOVITI-19

E tāua tele le amana’ia o latou o faia auaunaga i le faaauauina o le lagolago ma auaunaga i tulaga faigatā. Ae peita’i, e ui lava i lea, e **tatau ona faailoa mai ia matou** pe afai ua latou manatu e iai ni i’uga tāua i le lagolago ma auaunaga o loo e maua.

Afai ua e lagona o le suiga ua faia i lau lagolago ua leai se feutaga’iga lelei, poo ua mafua ai lou mafatia, ona tatau lea ona [faafesoota’i matou (contact us](https://www.ndiscommission.gov.au/about/complaints)).

**E faapefea ona fai se faaseā e uiga i auaunaga**

Afai ua e lagona ete le o saogalemū pe ua leai sou fiafia i le tulaga o le lagolagoina ma le auaunaga mo oe – tusa pe fesoota’i ma mataupu tau i le KOVITI -19 – pe leai e tāua le iloa e mafai ona e talanoa mai ia matou e uiga i ou popolega. E leai se afaina i lou talanoa mai.

Afai o loo e i Niu Saute Uelese, Ausetalia i Saute, o le Teritori Taulaga Ausetalia, Teritori i Matū, Kuiniselani, Vitoria poo Tasemania, e mafai ona e faia se faaseā ia matou e ala mai i le:

* Telefoni: 1800 035 544 (valaau e leai se totogi mai le telefoni o le fale) poo TTY 133 677.

E mafai ona faatonu se faamatala’upu.

* [National Relay Service](https://www.communications.gov.au/what-we-do/phone/services-people-disability/accesshub/national-relay-service) ma fesili mo 1800 035 544.
* Faatumu pepa o faaseā [complaint contact form](https://forms.business.gov.au/smartforms/servlet/SmartForm.html?formCode=PRD00-OCF).

Afai o loo e i Ausetalia Sisifo, ia faaauau pea ona faafesoota’i [HADSCO](https://www.hadsco.wa.gov.au/home/) e fai ai sau faaseā se ia oo i le 30 Novema 2020.

Faafesoota’i mai Matou

**Valaau:** 1800 035 544 (valaau e leai se totogi mai le telefoni o le fale). E tatala le matou ofisa tutotonu mo fesoota’iga i le 9.00am i le 4.30pm i le NT, 9.00am i le 5.00pm i le ACT, NSW, QLD, SA, TAS ma VIC Aso Gafua i le Aso Faraile, e le aofia ai aso malōlō faalemalō.

**Imeli:** contactcentre@ndiscommission.gov.au

**Uepesaite:** [www.ndiscommission.gov.au](http://www.ndiscommission.gov.au)